السلام عليكم احبتي اخواني اصدقائي الافاضل نحن نودع ايام شهر رمضان المبارك ونأمل من الله تعالى ان يتقبل صالح اعمالنا في هذا الشهر الكريم ويغفر لنا ذنوبنا ويتم علينا الامن والامان لجميع امة محمد صلى الله عليه وسلم اخواني راح اترك اللهجه الفصحى حتى نروي القصه على اللهجه العراقيه في يوم واحد من جماعتنه يكول خالي مسوي حادث واخذوه بالمستشفى المهم يسولف خالي ايكول بالردهه مالتي اكو 3 نفرات مجبسين واحد منهم كلش منتهي حتى خشمه مجبسينه المهم هذا شوي جبير والباقي شباب المهم يكول ضليت بس اباوع لهذا الشخص ساعه يبجي وساعه يضحك ضلت بالي وصار عندي فضول لازم اعرف شنو سالفتهم المهم ايكول ضليت اسولف ويا وصار صاحبي كتله يابه شنو سالفتك ساعه تبجي وساعه تضحك ضلت بالي ؟ كله ياخويا سالفتي سالفه ماتسولف كله هذول الولد الثنين اولاد اختي واني خالهم بس احنى اكثر من الاصدقاء متقاربن بالعمر كله جانت عدنا كاع واحنى عطاله بطاله كتلهم خلي نزرع الكاع ونشتغل ليش ضالين كاعدين ماعدنه ولادينار ايكول زرعنا الكاع واذا يصيب الكاع جفاف وماكو ماي وصارت ازمه مال ماي حتى مامطرت الزرع كله مات وخرب المشروع مالنا كتلهم يابه خلي نسوي غير مشروع الكاع نربي بيها حلال كالو يله همين اداينه فلوس وللزكنها تلزيك وربينا حلال ذاك اليوم الحلال كله يتمرض ويموت واحنا مطلوبين فلوس مال المشروع قررنا نبيع الكاع حتى نسد الديانه قررنا نفتح مشروع جديد نفتح محل اسواق ونشتغل همين ماطول المشروع مالنه عزلنا المحل وخسر المشروع ضل عندي بس حل واحد نروح نسلب عندي مسدس وعند ولد اختي كل واحد سجين المهم وكفنا على الشارع ونشوف ذيج السياره الحلوه والتوب وبيها شاب يخبل وكفنا واخذنا ويا المهم بس صعدت يمه طلعت المسدس خليته براس صاحب السياره كتله احنى سلابه وراح نخطفك ضل يضحك ولاهمه شي ايكول تعجبت المهم دك التلفون عليه يكول كتله هذول اهلك بلغكم انته مخطوف ولاهمه شي اسمعه يكول بالتليفون ماكدرت انفذها بهاي السيطره راح انفذها بالسيطره الثانيه كتله يمعود شتنفذ كله حبوبي اني انتحاري فتح القمصله مالته لابس حزام مفخخ والسياره متروسه اللغام كله يمعود الله يخليك بس نزلنا احنى هيج سالفتنا وحضنا ماكاعد وين ما انسوي مشروع نفشل ضلينا نتوسل بي كاال ماشي هوه يمشي بالسياره على 100 كلهم للشباب ولد اختي كاعدين وره فتحو الباب وذبو روحكم ماقصرو فتحو الباب وشمرو روحهم بقيت انه يمه اشوفه ضخ للسياره كله ماتشمر روحك على 180 كتله يمعود اموت وما يضل بيه شي كله مشكلتك ترى وصلنا وراح افجرها يكول فتحت باب السياره ومادريت شصار بعد كعدت لكيت روحي بالمستشفى ومن اذكر هاي السالفه ساعه ابجي وساعه اضحك